Document ID: 32015D0261

PROVEDBENA ODLUKA KOMISIJE (EU) 2015/261
оd 6. veljače 2015.
o izmjeni odluka 2010/470/EU i 2010/471/EU o zahtjevima certificiranja zdravlja životinja za trgovinu unutar Unije sjemenom, jajnim stanicama i zamecima kopitara i njihov uvoz u Uniju
(priopćeno pod brojem dokumenta C(2015) 548)
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktivi 90/425/EEZ (1), a posebno njezin članak 11. stavak 2. četvrtu alineju, članak 11. stavak 3. treću alineju, članak 17. stavak 2. točku (b) i članak 18. stavak 1. prvu alineju,
budući da:
(1)
Direktivom 92/65/EEZ utvrđeni su zahtjevi zdravlja životinja kojima se uređuje trgovina i uvoz u Uniju sjemena, jajnih stanica i zametaka koji ne podliježu zahtjevima zdravlja životinja utvrđenima u posebnim zakonodavnim aktima Unije. Njome su obuhvaćeni zahtjevi za trgovinu unutar Unije sjemenom, jajnim stanicama i zamecima kopitara (dalje u tekstu „proizvodi”) i njihov uvoz u Uniju. K tome, njome su predviđeni obrasci zdravstvenih certifikata koji se izdaju u trgovini unutar Unije proizvodima i njihovom uvozu u Uniju.
(2)
U Prilogu D Direktivi 92/65/EEZ utvrđeni su određeni zahtjevi za proizvode koji se uključuju u obrasce zdravstvenih certifikata za trgovinu unutar Unije proizvodima i njihov uvoz u Uniju.
(3)
Odlukom Komisije 2010/470/EU (2) utvrđeni su obrasci zdravstvenih certifikata za trgovinu unutar Unije sjemenom, jajnim stanicama i zamecima kopitara, među ostalim životinjama.
(4)
Odlukom Komisije 2010/471/EU (3) utvrđeni su uvjeti u pogledu popisa centara za sakupljanje i skladištenje sjemena i timova za sakupljanje i proizvodnju zametaka, kao i zahtjeva certificiranja u vezi s uvozom u Uniju sjemena, jajnih stanica i zametaka kopitara.
(5)
Nakon donošenja Provedbene uredbe Komisije (EU) br. 846/2014 (4) o izmjeni Priloga D Direktivi 92/65/EEZ kojom su se uvela nova pravila u pogledu nadzora nad centrima za sakupljanje sjemena i utvrdili uvjeti koji se primjenjuju na životinje donatore sjemena, jajnih stanica i zametaka kopitara uz one utvrđene Direktivom Vijeća 2009/156/EZ (5), potrebno je utvrditi novi obrazac zdravstvenih certifikata za trgovinu unutar Unije tim proizvodima i njihov uvoz u Uniju. Uredba (EU) br. 846/2014 primjenjuje se od 1. listopada 2014.
(6)
Stoga je zbog dosljednosti zakonodavstva Unije potrebno izmijeniti obrasce zdravstvenih certifikata utvrđene u odlukama 2010/470/EU i 2010/471/EU. Proizvodi sakupljeni i otpremljeni nakon datuma primjene Uredbe (EU) br. 846/2014 i ove Odluke trebaju biti popraćeni novim obrascima zdravstvenih certifikata utvrđenima ovom Odlukom.
(7)
Budući da proizvodi imaju dug rok trajanja, potrebno je zadržati obrasce zdravstvenih certifikata za zalihe proizvoda koji su sakupljene, obrađene i pohranjene u skladu s Direktivom 92/65/EEZ prije datuma primjene izmjena uvedenih Uredbom (EU) br. 846/2014, kao i onih uvedenih Uredbom Komisije (EU) br. 176/2010 (6).
(8)
Nadalje, točku I.11. „Mjesto podrijetla” dijela I. obrazaca zdravstvenih certifikata navedenih u Odluci 2010/471/EU treba izmijeniti kako bi se dopustio samo jedan centar za sakupljanje sjemena iz kojeg sjeme potječe ili centar za skladištenje sjemena iz kojeg se sjeme otprema ili odobren tim za sakupljanje ili proizvodnju iz kojeg potječu jajne stanice i zameci te kako bi je se uskladilo s obrascima zdravstvenih certifikata navedenima u Odluci 2010/470/EU.
(9)
K tome, u obrascu zdravstvenog certifikata za uvoz u Uniju sjemena kopitara utvrđenom u Odluci 2010/471/EU Prilogu I. dijelu 2. odjeljku A kao obrazac 1. i u obrascu zdravstvenog certifikata za uvoz u Uniju jajnih stanica i zametaka kopitara utvrđenom u Odluci 2010/471/EU Prilogu II. dijelu 2. odjeljku A kao obrazac 1., uvjete zdravlja životinja u pogledu vezikularnog stomatitisa treba izmijeniti uzimajući u obzir međunarodne norme za ispitivanje zdravlja koje su utvrđene u Priručniku o dijagnostičkim testovima i cjepivima za kopnene životinje (7).
(10)
Kako bi se dodatno smanjila administrativna opterećenja prikladno je izbrisati informacije o pasmini iz točke I.31. dijela I. obrazaca zdravstvenih certifikata navedenih u Odluci 2010/470/EU i točke I.28. dijela I. obrazaca zdravstvenih certifikata navedenih u Odluci 2010/471/EU, budući da je riječ o informaciji povezanoj sa zootehničkim zahtjevima i informaciji koja nije relevantna za certificiranje uvjeta zdravlja životinja.
(11)
Odluke 2010/470/EU i 2010/471/EU stoga treba izmijeniti na odgovarajući način.
(12)
Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
DONIJELA JE OVU ODLUKU:
Članak 1.
Izmjene Odluke 2010/470/EU
Odluka 2010/470/EU mijenja se kako slijedi:
1.
Članci 2. i 3. zamjenjuju se sljedećima:
„Članak 2.
Trgovina sjemenom kopitara
Tijekom prijevoza iz jedne države članice u drugu uz pošiljku sjemena kopitara mora se priložiti zdravstveni certifikat u skladu s jednim od sljedećih obrazaca navedenih u Prilogu I.:
(a)
obrazac zdravstvenog certifikata I.A za trgovinu unutar Unije pošiljkama sjemena kopitara sakupljenog u skladu s Direktivom 92/65/EEZ nakon 30. rujna 2014. i otpremljenog iz odobrenog centra za sakupljanje sjemena iz kojeg sjeme potječe;
(b)
obrazac zdravstvenog certifikata I.B za trgovinu unutar Unije pošiljkama zaliha sjemena kopitara sakupljenih, obrađenih i pohranjenih u skladu s Direktivom 92/65/EEZ nakon 31. kolovoza 2010. i prije 1. listopada 2014. i otpremljenih nakon 31. kolovoza 2010. iz odobrenog centra za sakupljanje sjemena iz kojeg sjeme potječe;
(c)
obrazac zdravstvenog certifikata I.C za trgovinu unutar Unije pošiljkama zaliha sjemena kopitara sakupljenih, obrađenih i pohranjenih u skladu s Direktivom 92/65/EEZ prije 1. rujna 2010. i otpremljenih nakon 31. kolovoza 2010. iz odobrenog centra za sakupljanje sjemena iz kojeg sjeme potječe;
(d)
obrazac zdravstvenog certifikata I.D za trgovinu unutar Unije pošiljkama:
i.
sjemena kopitara sakupljenog, obrađenog i pohranjenog u skladu s Direktivom Vijeća 92/65/EEZ nakon 30. rujna 2014. i otpremljenog iz odobrenog centra za skladištenje;
ii.
zaliha sjemena kopitara sakupljenih, obrađenih i pohranjenih u skladu s Direktivom 92/65/EEZ:
-
nakon 31. kolovoza 2010. i prije 1. listopada 2014., ili
-
prije 1. rujna 2010.;
i otpremljenih nakon 31. kolovoza 2010. iz odobrenog centra za skladištenje.
Članak 3.
Trgovina jajnim stanicama i zamecima kopitara
Tijekom prijevoza iz jedne države članice u drugu uz pošiljku jajnih stanica i zametaka kopitara mora se priložiti zdravstveni certifikat u skladu s jednim od sljedećih obrazaca navedenih u Prilogu II.:
(a)
obrazac zdravstvenog certifikata II.A za trgovinu unutar Unije pošiljkama jajnih stanica i zametaka kopitara sakupljenih ili proizvedenih u skladu s Direktivom 92/65/EEZ nakon 30. rujna 2014. i otpremljenih od strane odobrenog tima za sakupljanje ili proizvodnju zametaka od kojeg potječu jajne stanice ili zameci;
(b)
obrazac zdravstvenog certifikata II.B za trgovinu unutar Unije pošiljkama zaliha jajnih stanica i zametaka kopitara sakupljenih, obrađenih i pohranjenih u skladu s Direktivom 92/65/EEZ nakon 31. kolovoza 2010. i prije 1. listopada 2014. i otpremljenih nakon 31. kolovoza 2010. od strane odobrenog tima za sakupljanje ili proizvodnju zametaka od kojeg potječu jajne stanice ili zameci;
(c)
obrazac zdravstvenog certifikata II.C za trgovinu unutar Unije pošiljkama zaliha jajnih stanica i zametaka kopitara sakupljenih, obrađenih i pohranjenih u skladu s Direktivom 92/65/EEZ prije 1. rujna 2010. i otpremljenih nakon 31. kolovoza 2010. od strane odobrenog tima za sakupljanje zametaka od kojeg potječu jajne stanice ili zameci.”
2.
Prilozi I. i II. zamjenjuju se tekstom koji se nalazi u Prilogu I. ovoj Odluci.
Članak 2.
Izmjene Odluke 2010/471/EU
Odluka 2010/471/EU mijenja se kako slijedi:
1.
U članku 2. točka (c) zamjenjuje se sljedećim:
„(c)
popraćene su zdravstvenim certifikatom sastavljenim u skladu s jednim od sljedećih obrazaca iz dijela 2. Priloga I. i ispunjenim u skladu s napomenama za pojašnjenje iz dijela 1. tog Priloga:
i.
OBRAZAC 1. - Obrazac zdravstvenog certifikata za uvoz pošiljki sjemena kopitara sakupljenog u skladu s Direktivom 92/65/EEZ nakon 30. rujna 2014. i otpremljenog iz odobrenog centra za sakupljanje sjemena iz kojeg sjeme potječe;
ii.
OBRAZAC 2. - Obrazac zdravstvenog certifikata za uvoz pošiljki zaliha sjemena kopitara sakupljenih, obrađenih i pohranjenih u skladu s Direktivom 92/65/EEZ nakon 31. kolovoza 2010. i prije 1. listopada 2014. i otpremljenih nakon 31. kolovoza 2010. iz odobrenog centra za sakupljanje sjemena iz kojeg sjeme potječe;
iii.
OBRAZAC 3. - Obrazac zdravstvenog certifikata za uvoz pošiljki zaliha sjemena kopitara sakupljenih, obrađenih i pohranjenih u skladu s Direktivom 92/65/EEZ prije 1. rujna 2010. i otpremljenih nakon 31. kolovoza 2010. iz odobrenog centra za sakupljanje sjemena iz kojeg sjeme potječe;
iv.
OBRAZAC 4. - Obrazac zdravstvenog certifikata za uvoz pošiljki:
-
sjemena kopitara sakupljenog, obrađenog i pohranjenog u skladu s Direktivom Vijeća 92/65/EEZ nakon 30. rujna 2014. i otpremljenog iz odobrenog centra za skladištenje,
-
zaliha sjemena kopitara sakupljenih, obrađenih i pohranjenih u skladu s Direktivom 92/65/EEZ:
(a)
nakon 31. kolovoza 2010. i prije 1. listopada 2014.; ili
(b)
prije 1. rujna 2010.;
i otpremljenih nakon 31. kolovoza 2010. iz odobrenog centra za skladištenje.
Međutim ako su posebni zahtjevi certificiranja propisani u bilateralnim sporazumima između Europske unije i trećih zemalja, primjenjuju se ti zahtjevi.”
2.
U članku 3. točka (c) zamjenjuje se sljedećim:
„(c)
popraćene su zdravstvenim certifikatom sastavljenim u skladu s jednim od sljedećih obrazaca iz dijela 2. Priloga II. i ispunjenim u skladu s napomenama za pojašnjenje iz dijela 1. tog Priloga:
i.
OBRAZAC 1. - Obrazac zdravstvenog certifikata za uvoz pošiljki jajnih stanica i zametaka kopitara sakupljenih ili proizvedenih u skladu s Direktivom 92/65/EEZ nakon 30. rujna 2014. i otpremljenih od strane odobrenog tima za sakupljanje ili proizvodnju zametaka od kojeg potječu jajne stanice ili zameci;
ii.
OBRAZAC 2. - Obrazac zdravstvenog certifikata za uvoz pošiljki zaliha jajnih stanica i zametaka kopitara sakupljenih, obrađenih i pohranjenih u skladu s Direktivom 92/65/EEZ nakon 31. kolovoza 2010. i prije 1. listopada 2014. i otpremljenih nakon 31. kolovoza 2010. od strane odobrenog tima za sakupljanje ili proizvodnju zametaka od kojeg potječu jajne stanice ili zameci.
Međutim ako su posebni zahtjevi certificiranja propisani u bilateralnim sporazumima između Europske unije i trećih zemalja, primjenjuju se ti zahtjevi.”
3.
Prilozi I. i II. mijenjaju se u skladu s Prilogom II. ovoj Odluci.
Članak 3.
Adresati
Ova je Odluka upućena državama članicama.
Sastavljeno u Bruxellesu 6. veljače 2015.

Labels: 3
6